নিখিল বন্দ্যোপাধ্যায়
পণ্ডিত নিখিলরঞ্জন বন্দ্যোপাধ্যায় (১৪ অক্টোবর ১৯৩১ — ২৭ জানুয়ারি ১৯৮৬) মাইহার ঘরানার একজন ভারতীয় ধ্রুপদী সেতার বাদক ছিলেন। কিংবদন্তি বাবা আলাউদ্দিন খানের একজন ছাত্র পণ্ডিত নিখিল বন্দ্যোপাধ্যায় তাঁর প্রযুক্তিগত গুণাবলীর ও শুদ্ধ প্রয়োগের জন্য পরিচিত ছিলেন। পণ্ডিত রবিশঙ্কর এবং ওস্তাদ বিলায়েত খানের পাশাপাশি তিনি অন্যতম শীর্ষস্থানীয় সেতার বাদক হিসাবে পরিচিত হয়েছিলেন। তিনি সর্বোচ্চ ভারতীয় নাগরিক সম্মান পদ্মভূষণে ভূষিত হয়েছিলেন।